Максім Гаўрыс з мехмата заваяваў трэцяе месца ў намінацыі “Песня”. Будучыя журналісткі Таццяна Рамашкевіч і Дзіяна Басалаева сталі другімі. Пераможцай у гэтай намінацыі была названа госця з Казахстана Набіра Ракымжан. Уся тройка лідараў атрымала падарункі ад партнёраў фестывалю, а ў Набіры з’явілася магчымасць запісаць сваю песню ў прадзюсарскім цэнтры спевака Alenа Hitа – такі прыемны сюпрыз для пераможцы з’явіўся ў гэтым годзе. Артыст стаў сведкам трыумфу замежнай госці, бо ўваходзіў у склад калегіі журы разам з групай зорак беларускай эстрады. Дарэчы, гэтая група не толькі ацэньвала, але і парадавала майстар-класам. Alen Hit, Уладзіслаў Чыжыкаў, Анжаліка Пушнова, Napoli, а таксама іншыя беларускія спевакі падрыхтавалі для гасцей яркае выступленне.